# Baleuko

Baleuko és una empresa basca que treballa en el camp de la producció i distribució televisiva i cinematogràfica. Fundada l'any 1993, forma part del conglomerat empresarial Cluster Audiovisual de Euskadi (Eiken). Ha produït pel·lícules d'animació, pel·lícules de ficció, documentals, programes de televisió i projectes relacionats amb la comunicació com ara: Olentzero, un cuento de Navidad (2002), Eutsi! (2007), Betizu eta urrezko zintzarria (2007), Izarren argia (2010), Xora (2012), Gernika bajo las bombas (2012), Amaren eskuak (2013) o Altsasu (2020).
L'any 1997 va produir la pel·lícula Megasónicos, considerada la primera europea en 3D, i va guanyar el premi Goya a la millor pel·lícula d'animació de 1998. L'any 2008 va aconseguir un nou èxit als XXII Premis Goya, quan la seva coproducció amb Euskal Telebista, Betizu eta urrezko zintzarria, va ser nominada al Goya a la millor pel·lícula d'animació malgrat que no va guanyar el premi. Com a integrant del clúster participa des de 2007 de la iniciativa conjunta entre Eiken i el Departament de Cultura del Govern Basc per a internacionalitzar el sector audiovisual basc promocionant la denominació «Basque Audiovisual». Un dels exemples reeixits va ser al Sunny Side of the Doc de La Roquella o, entre el 13 i el 24 de maig de 2008, al Mercat de Cinema de Canes (Marche du Film de Cannes), espai paral·lel al Festival Internacional de Cinema de Canes.

## Referències

* ↑ Vega, Maxi. «La productora del director de ETB multiplica por 14 su contratación con la televisión pública» (en castellà). ElMundo.es, 05-05-2018. [Consulta: 23 setembre 2021].
* 1 2 3 «Dos productoras vascas optan con sendas películas a los premios Goya» (en castellà). ElPaís.com, 20-12-2007. [Consulta: 26 setembre 2021].
* 1 2 Marin, maribel. «Baleuko estrena el 3 de diciembre 'Olentzero, un cuento de Navidad'» (en castellà). ElPaís.com, 10-11-2002. [Consulta: 25 setembre 2021].
* ↑ Ormazabal, Mikel. «'Eutsi!', la última creación del cine vasco, lleva una protesta laboral al Tour» (en castellà). ElPaís.com, 07-03-2007. [Consulta: 25 setembre 2021].
* ↑ «Euskal Telebista estrenará el domingo la película 'Izarren argia'» (en castellà). EiTB.eus, 13-01-2012. [Consulta: 25 setembre 2021].
* ↑ «Este lunes comenzará en Maule el rodaje del primer film producido en suletino: 'Xora', de Peio Cachenaut» (en castellà). EuskalKultura.eus, 15-07-2011. [Consulta: 25 setembre 2021].
* ↑ «Proyección especial de la TV movie 'Gernika bajo las bombas'» (en castellà). EiTB.eus, 01-10-2012. [Consulta: 25 setembre 2021].
* ↑ «Marc Clotet, al frente de 'Gernika bajo las bombas'» (en castellà). EuropaPress.es, 30-04-2012. [Consulta: 25 setembre 2021].
* ↑ «‘Amaren eskuak’ eleberria zinemara eramango du Baleukok» (en basc). Naiz.eus, 25-07-2012. [Consulta: 23 setembre 2021].
* ↑ «TV3 estrenarà la minisèrie 'Altsasu' el 18 de gener». DBalears.cat, 13-01-2021. Arxivat de l'original el 13 de gener 2021. [Consulta: 23 setembre 2021].
* ↑ «Premios Goya - Betizu eta urrezko zintzarria» (en castellà). PremiosGoya.com. [Consulta: 26 setembre 2021].
* 1 2 «Ocho empresas vascas acudirán al mercado del cine de Cannes» (en castellà). ElPaís.com, 21-04-2009. [Consulta: 26 setembre 2021].

## Enllaços externs

* Baleuko - Lloc web oficial (anglès) (castellà)